laion/Wikipedia-Exotic huggingface dataset:
גומות ונוס

"גומות ונוס" (באנגלית: Dimples of Venus; מכונות גם "גומות גב", "גומות עכוז", "גומות ונוסיות") הן שתי שיניות (indentations) סימטריות במישור החיצי (הסגיטלי) שלעיתים ניתנות להבחנה על פני הגב התחתון האנושי, מעל השסע הבין-גלוטאלי. הן מופיעות בדיוק על פני השטח של שני מפרקי העצה והכסל, המיקום שבו מחוברת עצם העצה לעצם הכסל (ilium) של האגן. המונח "גומות ונוס", אף שהוא לא פורמלי, הוא שם מקובל מבחינה היסטורית בתחום המקצוע הרפואי לטופוגרפיה השטחית של מפרקי העצה והכסל. השם הלטיני הוא fossae lumbales laterales ("שיניות מותניות צידיות"). שיניות אלו נוצרות על ידי רצועה קצרה הנמתחת בין קוץ הכסל האחורי העליון (PSIS) של האגן לעור. הן קרויות על שם ונוס, אלת היופי הרומית, ולעיתים מקושרות לסמל של יופי ושל אסתטיקה. ניתן להבחין בהן הן בגב הנשי והן בזה הגברי, אך הן נפוצות יותר ובולטות יותר בקרב נשים. שימוש נוסף במונח "גומות של ונוס" באנטומיה כירורגית מתייחס לשתי שיניות סימטריות בחלקה האחורי של עצם העצה, המכילות גם תעלה ורידית. הן משמשים נקודת ציון למציאת ההיבטים המפרקיים העליונים של עצם העצה כנקודת מכוון להצבת בירגי גבעול בניתוחי עמוד השדרה. בשנות ה-20 של המאה ה-20 הפכו גומות ונוס למיקום פופולרי בקרב נשים לפירסינג. מדיה וקבצים בנושא גומות ונוס בוויקישיתוף Moore, Keith (2005). Clinically Oriented Anatomy (באנגלית) (5th ed.). Lippincott Williams & Wilkins. p. 534. ISBN 0781736390. Youmans Neurological Surgery; 5th ed., 2004 Lori. "Getting Back Dimple Piercings, Healing & Best Ideas". FMag.com (באנגלית אמריקאית). נבדק ב-2019-01-17.
קרחון רוב

קרחון רוֹב (באנגלית: Robb Glacier) הוא קרחון בחוף שקלטון, בשטח חסות רוס, שבאנטארקטיקה. אורכו של הקרחון 64 קילומטרים. הקרחון זורם מפסגת קלארקסון לכיוון צפון, לאורך הצד המזרחי של רכסי סופטבד, בין הר כרייסט צ'רץ' והר לונגסטאף; הקרחון נשפך אל מדף הקרח רוס בסמוך לכף גולדי. גובהו של הקרחון 271 מטרים מעל פני הים. משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) 1959–1960, גילתה את הקרחון עת שחצתה אותו בדרכה לקרחון לורי. משלחת הסקר קראה לקרחון על שמו של מורי רוב (Murray Robb), מפקד המשלחת. • J.A. GRIGGS, J.L. BAMBER, Antarctic ice-shelf thickness from satellite radar altimetry, Journal of Glaciology, Vol. 57, No. 203, 2011 • S. Bannister, J. Yu, B. Leitner, B. L. N. Kennett, Variations in crustal structure across the transition from West to East Antarctica, Southern Victoria Land, Geophysical Journal International, Volume 155, Issue 3, December 2003, Pages 870–880, https://doi.org/10.1111/j.1365-246X.2003.02094.x • Charles R. Bentley, John W. Glough, Kenneth C. Jezek and Sion Shabtaie, Ice-thickness Patterns and the Dynamics of the Ross Ice Shelf, Antarctica, Journal of Glaciology, Volume 24, Issue 90 1979, pp. 287-294, DOI: https://doi.org/10.3189/S0022143000014805Published online by Cambridge University Press: 30 January 2017 קרחון רוב באתר הסקר הגאולוגי של ארצות הברית קרחון רוב באתר הגאזט האנטארקטי של ממשלת ניו זילנד קרחון רוב באתר הגאזט האנטארקטי המשווה SCAR של ממשלת אוסטרליה מפת אזור קרחון רוב קרחון רוב באתר marineregions מחשבון מרחקים - המרחק מקרחון רוב לאתרים סמוכים מידע גאוגרפי והיסטורי לפי מקור אחר אורכו של הקרחון 24 קילומטרים מידע גאוגרפי מידע גאוגרפי על גובה הקרחון
השסע הבין-גלוטאלי

השסע הבין-גלוטאלי (באנגלית: Intergluteal cleft; ידוע גם בשמות: Natal cleft ו-Cluneal cleft) הוא החריץ שמפריד בין שני חלקי העכוז, העובר ממש מתחת עצם העצה לחיץ הנקביים, ומכונה כך מכיוון שהוא מהווה את הגבול הנראה לעין בין שתי הבליטות המעוגלות החיצוניות של שני שרירי העכוז הגדולים. שמות אחרים לו הם השסע האנאלי, קרנה אנאליס (Crena analis), הזירה הבין-גלוטאלית (Arena interglutealis) ורימה אני (Rima ani). השסע הבין-גלוטאלי ממוקם מעל לפי הטבעת. ישנן מספר הפרעות שעלולות להשפיע על השסע הבין-גלוטאלי, ביניהן פסוריאזיס הפוכה (Inverse psoriasis (אנ')‏), תסמונת נסיגת עצם-הזנב (Caudal regression syndrome) וציסטה פילונידלית. מדיה וקבצים בנושא השסע הבין-גלוטאלי בוויקישיתוף "Intergluteal cleft". נבדק ב-15 ביולי 2019. {{cite web}}: (עזרה) James, William (2005). Andrews' Diseases of the Skin:Clinical Dermatology. Saunders. p. 193. ISBN 0-7216-2921-0. Heuser, C. "Caudal regression syndrome". science direct. נבדק ב-15 ביולי 2019. {{cite web}}: (עזרה)
יהודה זיאת

הרב יהודה זיאת (1935 - 30 באפריל 2020) היה איש חינוך ועסקן חרדי-ספרדי, מייסד ונשיא מוסדות שתילי זיתים, מקים ישיבת משכן ידידיה. נולד בחלב, שבסוריה, בשנת 1935, לרב שמעון זיאת. עלה לארץ, והתקבל ללמוד בישיבת פוניבז' אצל הרב אלעזר מן שך. אחר נישואיו התקרב לרב חיים שאול גריינמן ונחשב לאחד ממקורביו, ואף שימש כנהגו במשך מספר שנים. בשנת 1976 פתח את תלמוד התורה הספרדי שתילי זיתים בבני ברק, העומד כיום תחת ניהולו של בנו שמעון זיאת. בתלמוד התורה לומדים, נכון ל-2020, כ-1,000 תלמידים. בשנת 2007 פתח את הישיבה לצעירים משכנות הרועים בבני ברק. בראשה עומד הרב ישועה אללוף. בא' באלול ה'תשס"ז, הקים בסיוע בנו הרב אברהם ישעיהו את ישיבת משכן ידידיה במושב יסודות, ובראשותה העמיד את הרב ברוך צבי לב. בתחילת זמן קיץ ה'תשע"ה התפצלה הישיבה וראש הישיבה עם קבוצת תלמידים פתחו בתל אביב-יפו את ישיבת יסודות התורה. שתי הישיבות זכו להצלחה. נפטר ב-30 באפריל 2020, הלווייתו התקיימה במתכונת מצומצמת בשל מגפת הקורונה. היה נשוי לחנה זיאת (נפטרה באלול תשע"ה), ולהם שני בנים, שמעון ואברהם ישעיהו, המחזיקים בתפקידי ניהול במוסדותיו, וחמש בנות. רגליו על הקרקע אך ראשו אי שם בשמים, הרב רחמים זיאת-קצין באתר כיכר השבת, ז' באייר ה'תש"ף המייסד של שתילי זיתים: הרב יהודה זיאת זצ"ל, באתר כל רגע, ‏30 באפריל 2020 דרעי בת"ת "שתילי זיתים": "המקום הנכון עבור ילד ספרדי הוא מוסד ספרדי", באתר כיכר השבת, ‏31 בדצמבר 2015 משה ויסברג, האיר פני המזרח: עולם התורה הספרדי מסכם רישום לישיבות, באתר בחדרי חרדים, ‏30 ביולי 2016 מסע ההלוויה של הגאון רבי יהודה זיאת זצ"ל – ראש מוסדות שתילי זיתים, באתר יוטיוב, ‏30 באפריל 2020 משה ויסברג, המייסד של שתילי זיתים: הרב יהודה זיאת זצ"ל, באתר בחדרי חרדים, ‏30 באפריל 2020
Little Things

"Little Things" (בעברית: דברים קטנים) הוא סינגל של ג'סיקה מאובוי, מתוך אלבומה Hilda (אנ'). עם יציאתו של השיר, הסבירה מאובוי כי: ”השיר הזה הוא כל מה שאנחנו רוצים לספר לאהובינו... להזכיר להם שכל מה שאנחנו רוצים זה להיות נאהבים ומוערכים בכל הדברים שאנחנו עושים.” בנוסף, היא אמרה: ”[את] השיר הזה אפשר להתרגש [ממנו] גם באופן שאתה יכול להיות ילדה או ילד בן שמונה שרוצים להרגיש אהובים על ידי ההורים שלך, לנסות לתפוס את תשומת ליבם כשההורים שלך לא צופים, לילד בן 20 שחולק את החוויה העמוקה ביותר שלו ולא להחזיר את זה בתמורה לזו שהם אוהבים, (או) לילד בן 50 שיכול היה לאבד את יקירם ונרדף אחרי זיכרונות של מה שלא נאמר.” היא כתבה בחשבון האינסטגרם שלו כי השיר שלה, שנכתב במקור על אמה, ”מחזיק מקום מיוחד בלבי”. השיר היה מועמד בקטגוריית הזמרת הטובה ביותר ווידאו השנה בפרסי המוזיקה ARIA (אנ'). לורן מ-Sounds of Oz אמרה: ”זה [שיר] אינטימי ועוצמתי, עם בגרות רגשית כל כך משכנעת...[שיר זה] עשוי להיות השיר הטוב ביותר שלה עד כה.” הווידאו קליפ ל-"Little Things" יצא ב-31 ביולי 2019. הקליפ צולם בסט אחד, מאובוי נשברה בבכי במהלך הקליפ ואמרה כי: ”אני ממש גאה בסרטון הזה; זה אני בגלמי ואני לא יכולה לחכות לראות את התגובה של כולם אליו.” מידע על השיר "Little Things" באתר AllMusic סרטון השיר "Little Things" באתר יוטיוב מידע על השיר "Little Things" באתר iTunes "APRA work search "Little Things" by Jessica Mauboy". ARPA. ארכיון מ-2015-11-17. נבדק ב-23 ביוני 2019. {{cite web}}: (עזרה) "Jessica Mauboy Releases New Single 'Little Things'". Universal Music Publishing. 21 ביוני 2019. ארכיון מ-2019-06-24. נבדק ב-24 ביוני 2019. {{cite web}}: (עזרה) "Jessica Mauboy reveals Hilda". auspOp. 21 ביוני 2019. ארכיון מ-2019-06-23. נבדק ב-24 ביוני 2019. {{cite web}}: (עזרה) "IF you pre-order right now you will INSTANTLY get to hear my new single #LittleThings which holds a special place in my heart". 21 ביוני 2019. ארכיון מ-2020-05-15. נבדק ב-21 ביוני 2019 – via Instagram. {{cite web}}: (עזרה) Leah Goulis, Heartbreaking reason Jessica Mauboy broke down on The Voice, www.kidspot.com.au (באנגלית) Jessica Mauboy talks new 'Little Things' video, streaming & family, The Music Network, ‏2019-07-30 (ארכיון) "ARIA Awards: 2019 ARIA Awards Nominated Artists Revealed". Australian Recording Industry Association (ARIA). 10 באוקטובר 2019. נבדק ב-10 באוקטובר 2019. {{cite web}}: (עזרה) "Jessica Mauboy Sets a New Bar With Latest Single, "Little Things"". Sounds of Oz. 23 ביוני 2019. ארכיון מ-2019-06-24. נבדק ב-24 ביוני 2019. {{cite web}}: (עזרה) "Jessica Mauboy Little Things Video". Women in Pop. ביולי 2019. ארכיון מ-2019-10-09. נבדק ב-2 באוגוסט 2019. {{cite web}}: (עזרה) australian-charts.com - Jessica Mauboy - Little Things, australian-charts.com "NZ Hot Singles Chart". Recorded Music NZ. 1 ביולי 2019. נבדק ב-28 ביוני 2019. {{cite web}}: (עזרה) "ARIA Australian Artist End of Year Singles Chart 2019". Australian Recording Industry Association. נבדק ב-15 בינואר 2020. {{cite web}}: (עזרה) "ARIA Chart Watch #546". auspOp. 12 באוקטובר 2019. נבדק ב-12 באוקטובר 2019. {{cite web}}: (עזרה)
כף גולדי

כף גולדי (באנגלית: Cape Goldie) היא לשון יבשה בצידו הדרומי של שפך קרחון רוב אל מדף הקרח רוס, בחוף שקלטון, שבאנטארקטיקה. הכף נמצאת 9 קילומטרים צפונית-מזרחית מהר מיטשל. לשון היבשה התגלתה על ידי המשלחת הבריטית הלאומית האנטארקטית, אשר חקרה את אנטארקטיקה בין השנים 1901–1904. לשון היבשה נקראת על שם סר ג'ורג' טאובמן גולדי, חבר הוועדה אשר הכינה את הטיוטה הסופית של ההנחיות למשלחת הבריטית. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 253 כף גולדי באתר הסקר הגאולוגי של ארצות הברית כף גולדי באתר הגאזט האנטארקטי של ממשלת ניו זילנד כף גולדי באתר הגאזט האנטארקטי של ממשלת אוסטרליה כף גולדי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי על הר מיטשל
לעמי

לעמי (בגרמנית: An Mein Volk, בתעתיק: אן מיין פולק) הוא נאום מפורסם אשר נישא בידי פרידריך וילהלם השלישי, מלך פרוסיה ב-17 במרץ 1813. מלך פרוסיה נשא את הנאום בברסלאו (כיום ורוצלב בפולין) בפני נתיניו, והוא הודפס כמסמך והופץ ברחבי הממלכה. בנאום זה הודיע המלך על הצטרפותה של פרוסיה למלחמת הקואליציה האנטי-צרפתית השישית כנגד נפוליאון בונפרטה, ופתח בכך את המערכה בגרמניה (1813). הרקע לנאום היה חוזה טילזיט אשר נחתם ב-1807 וסיים את מלחמת הקואליציה הרביעית. בחוזה זה התחייבה פרוסיה לצמצם את צבאה ולוותר על חלק מאדמותיה. ב-1812 אולצה פרוסיה לחתום על חוזה נוסף עם נפוליאון (חוזה פריז), אשר במסגרתו כמחצית מהצבא הפרוסי נשלח לסייע במלחמת רוסיה-צרפת, והגרנד ארמה קיבל אישור מעבר חופשי על אדמת פרוסיה. ההסכם עורר מלכתחילה התנגדות עזה בפרוסיה, והפרוסים עשו כל שביכולתם כדי להתחמק מהמחויבויות שנבעו ממנו. ב-30 בדצמבר חתם הגנרל לודוויג יורק פון וארטנבורג על אמנת טאורוגן עם הרוסים. אמנה זו סיימה את המעורבות הפרוסית במלחמת רוסיה-צרפת. מלך פרוסיה התכחש בתחילה להסכם זה, אולם בהדרגה התברר שהצרפתים מפסידים במלחמה וכוחות רוסיים החלו לזרום למזרח פרוסיה. לפיכך, הציב המלך מספר דרישות בפני הצרפתים. תגובתו של נפוליאון הייתה שליחת 25,000 חיילים לברלין בפיקודו של פייר אוז'רו. ב-21 בינואר נמלט המלך מברלין והגיע אל ברסלאו כעבור ארבעה ימים. ב-17 במרץ הוא נשאם את הנאום "לעמי" בו הודיע על נטישה סופית של החוזה עם צרפת. בנאום זה, פנה המלך אל נתיניו "הפרוסים והגרמנים" וקרא להם להיות מאוחדים סביב המדינה והכתר כדי לשחרר את המדינה מהעול הצרפתי השנוא. מדיה וקבצים בנושא לעמי בוויקישיתוף הנאום בגרמנית הנאום בתרגום לאנגלית
רסלמניה 29

רסלמניה 29 (מוכר גם במודעות פרסומיות כ-WrestleMania NY/NJ) היה אחד מאירועי השלם וצפה של ארגון ההיאבקות האמריקאי, ה-WWE. האירוע נערך ב-7 באפריל 2013, באצטדיון מטלייף שבמזרח רד'רפורד, ניו ג'רזי. האירוע היה האירוע ה-29 בסדרת אירועי רסלמניה. תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ג'ון סינה ניצח את דה רוק וזכה באליפות ה-WWE בפעם ה-11 בקריירה, בנוסף לכך שהוא נקם על הפסדו לדה רוק ברסלמניה 28. עוד ברשימת הקרבות, טריפל H ניצח את ברוק לסנר בקרב ללא חוקים; במידה שטריפל H היה מפסיד, הוא היה מוכרח לפרוש, אנדרטייקר ניצח את סי. אם. פאנק, אלברטו דל ריו ניצח את ג'ק סוואגר בהכנעה ושמר על אליפות העולם במשקל כבד בקרב שסימל את ההגנה האחרונה על התואר באירוע הרסלמניה, כשלאחר מכן חגורת אליפות זו התאחדה ביחד עם אליפות ה-WWE בדצמבר של אותה השנה. בעקבות זאת, זה היה אירוע הרסלמניה האחרון שהכיל שני קרבות על אליפות עולם עד לרסלמניה 33 בשנת 2017 והאחרון שכלל את אליפות העולם במשקל כבד. רסלמניה 29 היה הצלחה מסחררת מבחינת מספר צופים ושיעורי קנייה; 80,676 צופים נכחו באירוע, מה שהפך את האירוע לשלישי בהיסטוריה מבחינת כמות הצופים (לאחר רסלמניה 32 ורסלמניה 3), יתרה מזאת, האירוע הכניס לארגון 72 מיליון דולר, הכי הרבה בתולדות אירועי הרסלמניה. האירוע קיבל ביקורות חיוביות בקרב המבקרים והצופים; בעוד שהקרב המרכזי קיבל את ביקורת על כך שהיה דומה לקרב המרכזי של הרסלמניה החולפת, הקרב בין אנדרטייקר ל-CM פאנק תואר כ"קרב הערב". מדיה וקבצים בנושא רסלמניה 29 בוויקישיתוף אתר האינטרנט הרשמי של רסלמניה 29 רסלמניה 29, במסד הנתונים הקולנועיים IMDb (באנגלית) אירוע הרסלמניה מנפץ שיאים רסלמניה 29 הוא האירוע בעל ההכנסה הכספית הגדולה ביותר בהיסטוריה המיז ניצח את בארט והפך לאלוף הבין יבשתי החדש (קרב במופע המקדים) השילד ניצחו את ביג שואו, אורטון ושיימוס הנרי ניצח את רייבאק דניאל בריאן וקיין ניצחו את ביג אי לנגסטון וזיגלר ושמרו על אליפות הזוגות של ה-WWE פאנדנגו ניצח את ג'ריקו דל ריו ניצח את סוואגר ושמר על אליפות העולם במשקל כבד אנדרטייקר ניצח את CM פאנק טריפל H ניצח את לסנר (קרב ללא פסילות; אם לסנר היה מנצח, טריפל H היה מוכרח לפרוש) סינה ניצח את דה רוק והפך לאלוף ה-WWE החדש
מקפניה

מקפניה (שם מדעי: Makapania) הוא סוג נכחד של מעלה גירה מקבוצת היעלים שחי בתקופת הפליוקן עד הפליסטוקן שלפני 3 עד 1 מיליון שנה מזמננו, בדרומה ובמזרחה של אפריקה. סוג זה הוגדר ב-1957 והוא כולל מין יחיד - Makapania broomi. הממצאים התגלו במספר אזורים, רבים מהם בדרום אפריקה בהם גם במקאפנסחאט. המקפניה היה דומה לכבש מודרני, אך גדול יותר עם משקל ממוצע של 263 קילוגרם, והוא היה בעל מפתח קרניים עבות מאוד בדומה לפרים. מבנה שיניו התאים הן לאכילת עלים והן לרעייה של עשבים בסוואנה הפתוחה בקרבת מקורות מים. הוא כנראה חי בעדרים והתגונן בעזרת קרניו הגדולות. יעל זה בעל קשר לכבש המושק המודרני והוא כנראה שייך לקבוצה כבשי שור, שרובה התקיימה בתנאים קרים יותר וגידלו פרווה עבה. כמותו הם מזוהים בקרניהם העבות השונות מאלה של שאר היעלים. מדיה וקבצים בנושא מקפניה בוויקישיתוף מקפניה, באתר GBIF (באנגלית)
יחידה 1644

יחידה 1644 (ביפנית: 栄1644部隊) הידועה גם בשמות: "יחידה אי", "יחידת טאמה" או "יחידת ננקינג" הייתה יחידה צבאית של הצבא היפני הקיסרי, אשר עסקה בלוחמה ביולוגית. היחידה הפעילה מעבדה ועסקה בפיתוח חיידקים קטלניים והפעלתם במהלך מלחמת סין-יפן השנייה. היחידה הוקמה ב-1939 במהלך מלחמת סין-יפן השנייה בידי המחלקה למניעת מגפות וטיהור מים של הצבא היפני הקיסרי. במקור היא נועדה לשמש כיחידת משנה של יחידה 731. המעבדה של היחידה הייתה ממוקמת בעיר ננקינג שבחלקים הכבושים של סין. שירו אישיאי שימש כמפקדה הראשון של היחידה, לפני שהועבר לפקד על יחידה 731 ובמקומו מונה קולונל אוטה. בפברואר 1943 מונה סאטו שונג'י למפקד היחידה. היחידה כללה בשיאה 1,500 אנשים, והכשירה מדי שנה כ-300 בקטריולוגים חדשים. פרט לפיתוח חיידקים, עסקה היחידה גם בגידול פרעושים שישמשו כנשאים עבור החיידקים. הצבא הקיסרי עשה שימוש בנשק הביולוגי שיוצר בידי היחידה, והפעיל אותו כנגד הצבא הסיני וכנגד האוכלוסייה האזרחית הסינית. הנשק הביולוגי של היחידה הופץ באמצעות ריסוס, פרעושים, והרעלת בארות. אנשי היחידה נפלו בשבי הצבא האדום במהלך מבצע סערת אוגוסט, וסאטו נידון על פשעי מלחמה במהלך משפט פושעי המלחמה בחברובסק. הוא הודה ביכולות הגבוהות של היחידה, וכן בכך שנעשה שימוש בנשק הביולוגי שיצרה כנגד אזרחים, אולם טען כי היחידה מעולם לא ערכה ניסויים בבני אדם (להבדיל מיחידה 731). הוא נידון ל-20 שנות מאסר, אולם שוחרר כבר ב-1956. עם זאת, חוקר אנונימי שלא הסכים לפרסם את שמו, אולם טען שהוא קשור ליחידה 1644, טען בניגוד להכחשתו של סאטו, שהיחידה כן ביצעה ניסויים בבני אדם אשר כללו הזרקות של כולרה, טיפוס הבהרות ודבר הבלוטות. Gold, Hal (2004), Unit 731 Testimony, Tuttle Publishing.
קרחון לורי

קרחון לורי או קרחון לאורי (באנגלית: Lowery Glacier) הוא קרחון בסמוך לרכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה. אורכו של הקרחון 110 קילמטרים. הקרחון זורם לכיוון צפון ממישור הנסיך אנדרו; לאורך הצד המזרחי של רכס המלכה אליזבת; ונשפך אל קרחון נמרוד. קרחון דורר הוא יובל של קרחון לורי. הקרחון התגלה על ידי משלחת הסקר הגאולוגי והטופוגרפי של ניו זילנד; אשר חקרה את האזור בעונת המחקר (הקיץ האנטארקטי) 1959–1960. שמו של הקרחון ניתן לו על ידי משלחת הסקר הגאולוגי והטופוגרפי של ניו זילנד. הקרחון נקרא על שמו של ג'יי. ה. לורי (J.H. Lowery), חבר המשלחת, אשר נפצע עת שחתול השלג בו נסע, נפל לתוך נקיק קרח, בסמוך לכף סלבורן, בנובמבר 1959. קרחון לורי באתר הסקר הגאולוגי של ארצות הברית קרחון לורי באתר mindat מחשבון מרחקים - המרחק בין קרחון לורי לאתרים סמוכים מידע גאוגרפי והיסטורי הגאזט האנטארקטי של ניו זילנד
בזניה

בזניה (בהונגרית: Bezenye) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבזניה מספר התושבים נמצא בירידה. כך, בשנת 1990 חיו בכפר 1,568 תושבים, ובשנת 2019 רק 1,256 תושבים. בבזניה חיו יהודים בתקופות זמן שונות. בשנת 1869 היו ארבעת היהודים בכפר חלק מקהילת ראיקה. מדיה וקבצים בנושא בזניה בוויקישיתוף אתר האינטרנט הרשמי של בזניה (בהונגרית) נתוני הכפר באתר הלמ"ס ההונגרי תיעוד קהילת ראיקה באתר jewishgen מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
דרנוז'לי

דרנוז'לי (בהונגרית: Darnózseli) הוא כפר במחוז גיור-מושון-שופרון, שבצפון-מערב הונגריה. בדרנוז'לי חיו יהודים ובמקום קיים עד היום בית קברות יהודי. מספר היהודים שחיו בכפר: מדיה וקבצים בנושא דרנוז'לי בוויקישיתוף אתר האינטרנט הרשמי של דרנוז'לי (בהונגרית) נתוני הכפר באתר הלמ"ס ההונגרי בית הקברות היהודי בדרנוז'לי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
יבגני פרולוב

יבגני קונסטנטינוביץ' פרולוב (ברוסית: Евгений Константинович Фролов; נולד ב-5 בפברואר 1988) הוא כדורגלן רוסי המשחק כשוער מועדון קריליה סובייטוב סמרה. ב-29 ביוני 2019 הוא חתם בסוצ'י. ב-2 בפברואר 2020 הוא חתם על חוזה לשנתיים עם קריליה סובייטוב סמרה. באפריל 2020 הוא העניק ריאיון לעיתונאי הספורט בו הוא מתח ביקורת על הנשיא פוטין, ואמר שהוא לא הצליח לנקוט בפעולה מוחשית לתמיכה בעסקים ובאוכלוסייה בעת המאבק התפרצות נגיף הקורונה ברוסיה. מדיה וקבצים בנושא יבגני פרולוב בוויקישיתוף יבגני פרולוב, באתר Transfermarkt יבגני פרולוב, באתר Soccerway יבגני פרולוב, באתר WorldFootball.net "Евгений Фролов переходит в «Сочи»" [Yevgeny Frolov moves to Sochi]. PFC Sochi. 29 ביוני 2019. {{cite web}}: (עזרה) "Евгений Фролов пополнил состав "Крыльев Советов"" (ברוסית). PFC Krylia Sovetov Samara. 2 בפברואר 2020. {{cite web}}: (עזרה) "Russian Footballer Faces Punishment for Criticizing Putin's Virus Response". The Moscow Times. 28 באפריל 2020. נבדק ב-28 באפריל 2020. {{cite web}}: (עזרה) "פוטין מדבר שטויות": השוער שהעז לתקוף את נשיא רוסיה וצפוי להיענש, באתר וואלה, 28 באפריל 2020 ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
יפה'ן

יפה'ן הוא שם משפחה יהודי. האם התכוונתם ל... אברהם יפה'ן – היה ראש ישיבת נובהרדוק בנובהרדוק, ביאליסטוק, ניו יורק וירושלים. אהרן יפה'ן – היה ר"מ בישיבת חברון ומהדיר תורת הראשונים. לאה יפה'ן – הייתה משוררת חרדית ישראלית. אשתו של הרב אהרן יפה'ן.
ארמיית מרכז קנטקי

ארמיית מרכז קנטקי (באנגלית: Army of Central Kentucky) הייתה ארמייה שהשתייכה למחלקה 2 של צבא הקונפדרציה, ונטלה חלק במלחמת האזרחים האמריקנית. הארמייה הוקמה ב-18 בספטמבר 1861 בידי המחלקה ה-2 של צבא הקונפדרציה (המחלקה שהייתה אחראית על הזירה המערבית במלחמת האזרחים האמריקנית). הארמייה נועדה לרכז את כל הכוחות הסדירים של צבא הקונפדרציה באזור מערב קנטקי וכן את כוחות המיליציה הנאמנים לקונפדרציה. הארמייה כללה בתחילה שתי דיוויזיות וכח מילואים. ב-28 באוקטובר הועבר הפיקוד לאלברט סידני ג'ונסטון אשר פיקד עליה במהלך קרב בלמונט. ב-4 בדצמבר הועבר הפיקוד באופן זמני לוויליאם ג'וזף הארדי אשר פיקד עליה עד 18 בדצמבר ואז חזר הפיקוד לג'ונסטון. הארמייה השתתפה בקרב פורט הנרי וקרב פורט דונלסון, לפני שב-29 במרץ 1862 אוחדה עם יחידות נוספות של צבא הקונפדרציה ליצירת ארמיית מיסיסיפי במטרה לאחד את כוחות צבא הקונפדרציה לקראת קרב שילה. סיימון בוליבר באקנר (18 בספטמבר 1861 – 28 באוקטובר 1861) אלברט סידני ג'ונסטון (28 באוקטובר 1861 – 4 בדצמבר 1861) ויליאם ג'וזף הארדי (4 בדצמבר 1861 – 18 בדצמבר 1861) אלברט סידני ג'ונסטון (18 בדצמבר 1861 – 29 במרץ 1862) ארמיית מרכז קנטקי (אורכב 03.08.2020 בארכיון Wayback Machine) באתר המוקדש למלחמת האזרחים האמריקנית
גוביקונודון

גוביקונודון (שם מדעי: Gobiconodon) הוא סוג של יונק פרהיסטורי, שחי בתור היורה והקרטיקון לפני 166 עד 94 מיליון שנה מזמננו. סוג זה כלל מינים רבים שחיו בעיקר ברחבי אסיה, אך כמה מינים התגלו גם בבריטניה וספרד, במרוקו, והמין Gobiconodon ostromi התגלה בארצות הברית (שבעבר הייתה מאוחדת עם אסיה). הוא השתייך לסדרת האאוטריקונודונטים, לצד הרפנומאמוס. עם זאת כמה חוקרים משייכים אותו לסדרה הנכחדת Gobiconodonta. מאובניו של הגוביקונודון התגלו לראשונה במדבר גובי שבמונגוליה, שבו נמצאו לסתות תחתונות שבורות שלו. הוא תואר למדע ב-1978. הגוביקונודון היה מהגדולים שבכל יונקי המזוזואיקון, אך לא עלה על משקל של 4.5-5 קילוגרם ובאורך 45 עד 50 סנטימטרים. יונק זה היה בעל מבנה שרירי עם ראש גדול ונראה שדמה באורח חייו לגירית. עם זאת היו לו לסתות קשוחות בעלות ניבים בולטים ומלתעות חזקות כמו של צבועים. מבנה זה מתאים בעיקר למינים אוכלי נבלות וייתכן מאוד שהיה אוכל נבלות כמו קרובו הרפנומאמוס, אך אולי גם צייד של חיות קטנות, לרבות צעירי דינוזאורים. המינים הרבים ותפוצתם הרחבה רומזים על כך שהיה יונק מצליח מאוד בתקופתו. איור של גוביקונודון מדיה וקבצים בנושא גוביקונודון בוויקישיתוף גוביקונודון, באתר האנציקלופדיה של החיים (באנגלית) גוביקונודון, באתר GBIF (באנגלית)
ארמיית קנואה

ארמיית קנואה (באנגלית: Army of the Kanawha) הייתה ארמייה של צבא הקונפדרציה אשר נטלה חלק במלחמת האזרחים האמריקנית. הארמייה הוקמה ב-6 ביוני 1861 במטרה לאחד את כל יחידות הקונפדרציה בעמק הנהר קנואה. המפקד הראשון של הארמייה היה הנרי וייז. ב-11 באוגוסט הועבר הפיקוד לג'ון פלויד - יליד עמק הקנואה בעצמו. עם זאת, וייז המשיך לפקד על יחידות בארמייה, והאיבה האישית בינו לבין פלויד גרמה לתבוסה כואבת של הקונפדרציה בקרב קרנפיקס פרי ב-10 בספטמבר. פלויד האשים את וייז בתבוסה, בציינו שווייז סירב לבוא לעזרתו. חבר בית הנבחרים של וירג'יניה מסון מתיוס, שבנו אלכסנדר פ. מתיוס היה שלישו האישי של וייז, בילה כמה ימים במחנותיהם של וייז ושל פלוייד כדי למצוא פתרון לעימות המסלים שבין שני הקצינים. לאחר מכן הוא כתב לנשיא הקונפדרציה ג'פרסון דייוויס בו הוא האיץ בו שהשניים יודחו מתפקידם, בציינו "אני מאוד מרוצה מכך שכל אחד מהם יגיע לסיפוק מלראות את השני מחוסל". בפועל, שר המלחמה של הקונפדרציה יהודה פיליפ בנימין העביר רק את וייז מהזירה, ופלויד המשיך לפקד על הארמייה עד 26 בדצמבר עת היא אוחדה עם ארמיית מרכז קנטקי שבעצמה אוחדה בהמשך עם ארמיית מיסיסיפי. סיימון בוליבר באקנר (6 ביוני 1861 – 11 באוגוסט 1861) ג'ון פלויד (11 באוגוסט 1861 – 26 בדצמבר 1861) ארמיית קנואה באתר המוקדש למלחמת האזרחים האמריקנית Cowles, Calvin Duvall (1897). The War of Rebellion: A compilation of the official records of the Union and Confederate Armies. United States War Department. p. 864.
חיים ברגר

חיים ברגר (1900–1983) היה חוקר ארץ ישראל, היסטוריון, צלם ומדריך טיולים. ברגר נולד בעיירה סטארי סמביר שבמערב אוקראינה, בצעירותו הצטרף לתנועת "השומר הצעיר", ובשנת 1921 עלה לארץ ישראל. תחילה עבד בבניין ואחר כך בייבוש ביצות כבארה עד שחלה במלריה. לאחר החלמתו עבד בבית-הספר החקלאי מקוה ישראל וניהל פעולות תרבות שונות וטיולים באזור לפועלים ולתלמידים. בשנת 1928 החל ללמוד באוניברסיטה העברית היסטוריה ולימודי ארץ ישראל. בשנת 1929 החל לפרסם בעיתון "דבר" מאמרים על ידיעות הארץ ורשימות מסע על מפגשיו עם תושבים ומטיילים. בשנת 1934 התחתן עם דבורה לבית בן אריה והתיישב בתל אביב, היה פעיל בהדרכת טיולים ושימש כמדריך היחיד של אגודת המשוטטים בתל אביב. ברגר עסק בצילום במשך שנים רבות והנציח במצלמתו מקומות ונופים בארץ-ישראל וסביבותיה. חלק מאוסף הצילומים של ברגר, שומר ונסרק על ידי פרויקט ביתמונה. אדם ואדמה בחורן ובחרמון, הוצאת אל"ף, תל אביב, 1980, חיים ברגר, כפר מירון והלולא דרשב"י, דבר, 28 במאי 1929 חיים ברגר, כתובת עברית בגזר, דבר, 7 באוגוסט 1929 חיים ברגר, פולחן הקדושים במסורת הערבית (לקראת נבי מוסא), דבר, 9 באפריל 1930 חיים ברגר, לתולדות העלייה לנבי רובין, דבר, 24 באוגוסט 1930 חיים ברגר, לעמק האלה ולמנהרות דיבון (מסיורי אגודת המשוטטים, סניף ת"א), דבר, 21 בנובמבר 1930 חיים ברגר, הכרמל, דבר, 14 באוגוסט 1931 חיים ברגר, לאורף חוף הנגב, דבר, 20 בדצמבר 1932 חיים ברגר, לאורך הבשן והר חורן, דבר, 7 בפברואר 1933 סיור בבית ליקיא שברצועת עזה ב-1928 תמונה מסיור לחברון ב-1930 ביקור בנמל עזה ב-1928 "מזבח מנוח" ליד קיבוץ צרעה ב-1928 עשר טחנות ב-1925 ביקור ביבנא ב-1928 סיור בכפר רנתיס ב-1932 סיור בכפר סילואן ב-1932 ביקור בכנסייה בכפר עאבוד ב-1932 ביקור בנבי רובין ב-1932 ביקור בחפירות תל אל-עג'ול ליד עזה ב-1932 ביקור בנבי בשית ב-1931 נתניה ב-1932 ביקור בעתיקות אשקלון ב-1928 אוסף צילומי חיים ברגר, באתר ביתמונה חיים ברגר, באתר מוזיאון ארץ ישראל .